**Қарағанды облысы білім басқармасының Қарағанды қаласы білім бөлімінің «№13 ҚББМО» мемлекеттік мекемесі азаматтық қызметтегі лауазымдардың бос орындары туралы жариялайды.**

# Лауазым: ҚАЗАҚ ТІЛІ МҰҒАЛІМІ – 1 БІРЛІК

**Сағат – 24**

# Атауы: Қарағанды облысы білім басқармасының Қарағанды қаласы білім бөлімінің «№13 ҚББМО» коммуналдық мемлекеттік мекемесі.

**Негізгі бағыты:** негізгі орта білім беру бағдарламаларын жүзеге асыру.

**Орналасқан орны(мекен-жайы):** 100029,Қарағанды облысы, Қарағанды қаласы, Октябр ауданы, Бабушкин көшесі, 108, телефон 37-91-00.

**Азаматтық қызметкердің лауазымдық жалақысы:**

|  |  |  |  |
| --- | --- | --- | --- |
| **Буын** | **Саты** | **Қызмет атқарған жылдарына байланысты лауазымдық жалақысы(теңге)** | |
| **В1** | **3** | **бастап** | **дейін** |
| **152372** | **155717** |

**Қойылатын жалпы біліктілік талаптары:**

1) тиісті бейін бойынша жоғары (жоғары оқу орнынан кейінгі) педагогикалық немесе өзге де кәсіптік білім немесе педагогикалық қайта даярлауды растайтын құжат; педагогикалық жұмыс өтіліне талап қойылмайды немесе тиісті бейін бойынша техникалық және кәсіптік педагогикалық білімі, еңбек өтіліне талап қойылмайды;

және (немесе) біліктілігінің жоғары деңгейі болған жағдайда педагог-шебер үшін педагогикалық жұмыс өтілі-5 жыл;

және (немесе) біліктілігінің жоғары және орта деңгейі болған кезде педагогикалық жұмыс өтілі: педагог-модератор үшін кемінде 2 жыл, педагог-сарапшы үшін кемінде 3 жыл, педагог-зерттеуші үшін кемінде 4 жыл.

Лауазымдық міндеттері:

Лауазымдық міндеттері: Мемлекеттік жалпыға міндетті білім беру стандарттарына сәйкес және "Құндылықтарға негізделген білім беру" тұжырымдамасы негізінде оқытылатын пәннің ерекшелігін ескере отырып, білім алушыларды оқытуды және тәрбиелеуді жүзеге асырады.

Білім алушы мен тәрбиеленуші тұлғасының жалпы мәдениетін қалыптастыруға және оны әлеуметтендіруге ықпал етеді, білім алушылардың жеке қабілеттерін анықтайды және дамытуға жәрдемдеседі.

Білім алушылардың жеке қажеттіліктерін ескере отырып, оқытудың жаңа тәсілдерін, тиімді түрлері, әдістері мен құралдарын қолданады.

Қысқа мерзімді жоспарлар, бөлім бойынша жиынтық бағалау және тоқсан үшін жиынтық бағалау тапсырмаларын жасайды.

Электрондық журналдарды толтырады.

Білім алушылар мен тәрбиеленушілердің Мемлекеттік жалпыға міндетті білім беру стандарттарында айқындалған деңгейден төмен болмайтын тұлғалық, жүйелік-қызметтік, пәндік нәтижелерге қол жеткізуін қамтамасыз етеді.

Оқу бағдарламаларын, оның ішінде ерекше білім берілуіне қажеттілігі бар білім алушыларға арналған бағдарламаларды әзірлеуге және орындауға қатысады, оқу жоспарына және оқу процесінің кестесіне сәйкес олардың толық көлемде іске асырылуын қамтамасыз етеді.

Әдістемелік бірлестіктердің, мұғалімдер қауымдастығының, әдістемелік, педагогикалық кеңестердің, желілік қоғамдастықтардың отырыстарына қатысады.

Білім алушылардың, тәрбиеленушілердің жеке қабілеттерін, қызығушылықтары мен бейімділіктерін зерделейді.

Арнайы білім беру ұйымдарында оқытылатын пәннің ерекшелігін ескере отырып, дамудағы ауытқуларды барынша меңгеруге бағытталған білім алушыларды, тәрбиеленушілерді оқыту және тәрбиелеу бойынша жұмысты жүзеге асырады.

Ата-аналарға арналған педагогикалық консилиумдерге қатысады.

Ата-аналарға кеңес береді.

Кәсіби құзыреттілікті, оның ішінде ақпараттық-коммуникациялық құзыреттілікті арттырады. Еңбек қауіпсіздігі және еңбекті қорғау, өртке қарсы қорғау ережелерін орындайды.

Білім беру үрдісі барысында білім алушылардың өмірі мен денсаулығын қорғауды қамтамасыз етеді.

Ата-аналармен немесе оларды алмастыратын адамдармен ынтымақтастықты жүзеге асырады.

Құрал-жабдықты пайдалану кезінде еңбек қауіпсіздігі және еңбекті қорғау бойынша талаптарды орындайды.

Білім беру үрдісі кезінде балалардың өмірі мен денсаулығын қорғау үшін қажетті жағдайлар жасауды қамтамасыз етеді.

Білім беру саласындағы уәкілетті орган бекіткен тізімдегі құжаттарды толтырады.

Білім беру процесінің барлық субъектілерінің, оның ішінде балалар отбасының қатысуымен ұйымда "Құндылықтарға негізделген білім беру" тұжырымдамасын енгізеді.

Білім алушылар мен тәрбиеленушілер арасында сыбайлас жемқорлыққа қарсы мәдениетті, академиялық адалдық қағидаттарын бойына сіңіреді.

57. Білуге міндетті:

Қазақстан Республикасының [Конституциясын](http://adilet.zan.kz/kaz/docs/K950001000_" \l "z1), Қазақстан Республикасының  [Еңбек Кодексін](http://adilet.zan.kz/kaz/docs/K1500000414#z205), "[Білім туралы](http://adilet.zan.kz/kaz/docs/Z070000319_" \l "z2)", "[Педагог мәртебесі туралы](http://adilet.zan.kz/kaz/docs/Z1900000293" \l "z22)", "[Сыбайлас жемқорлыққа қарсы іс-қимыл туралы](http://adilet.zan.kz/kaz/docs/Z1500000410" \l "z1)", "[Қазақстан Республикасындағы тіл туралы](http://adilet.zan.kz/kaz/docs/Z970000151_" \l "z2)" Заңдарын, Мемлекеттік жалпыға міндетті білім беру стандартын және басқа да білім беруді дамытудың бағыттары мен келешегін айқындайтын нормативтік құқықтық актілерді;

оқу пәні мен оқу-тәрбие процесінің мазмұнын, оқыту және бағалау әдістемесін;

педагогика мен психологияны;

пәнді оқытудың, тәрбие жұмысының әдістемесін, оқыту құралдары және олардың дидактикалық мүмкіндіктерін;

оқу кабинеттері мен қосалқы үй-жайларды жабдықтауға қойылатын талаптарды;

құқық негіздері және еңбек, экономиканы ғылыми ұйымдастыру негіздерін;

еңбек қауіпсіздігі және еңбекті қорғау, өртке қарсы қорғау жөніндегі ережелерін, санитарлық ережелер мен нормаларды.

**Қойылатын талаптар:**

Білуге міндетті:

Қазақстан Республикасының [Конституциясын](http://adilet.zan.kz/kaz/docs/K950001000_" \l "z1), Қазақстан Республикасының  [Еңбек Кодексін](http://adilet.zan.kz/kaz/docs/K1500000414" \l "z205), "[Білім туралы](http://adilet.zan.kz/kaz/docs/Z070000319_" \l "z2)", "[Педагог мәртебесі туралы](http://adilet.zan.kz/kaz/docs/Z1900000293" \l "z22)", «Педагогикалық әдептің кейбір мәселелері туралы», "[Сыбайлас жемқорлыққа қарсы іс-қимыл туралы](http://adilet.zan.kz/kaz/docs/Z1500000410" \l "z1)", "[Қазақстан Республикасындағы тіл туралы](http://adilet.zan.kz/kaz/docs/Z970000151_" \l "z2)" Заңдарын және басқа да білім беруді дамытудың бағыттары мен келешегін айқындайтын нормативтік құқықтық актілерді, педагогика мен психология негіздерін, мемлекеттік жалпыға міндетті білім беру стандартын, педагогика, педагогикалық психология, педагогикалық ғылым мен практиканың жетістіктерін, менеджмент негіздерін, қаржы-шаруашылық қызмет туралы заңнамаларды, еңбек туралы, еңбекті қорғаудың, техника қауіпсіздігі және өртке қарсы қорғанудың ережелері мен нормаларын, санитариялық ережелер мен нормаларды.

Үміткер келесі құжаттарды ұсынуы қажет:

1) өтініш;

2) жеке басын куәландыратын құжат (сәйкестендіру үшін);

3) білім туралы мемлекеттік үлгідегі құжаттың көшірмесі (ЖОО жеке үлгісіндегі құжат);

 4) еңбек қызметін растайтын құжаттың көшірмесі;

 5) кадрларды есепке алу жеке парағы және фото;

 6) қолданыстағы жазалаулары мен көтермелеулерін көрсете отырып, алдыңғы жұмыс орнынан өндірістік мінездеме;

 7) қолданыстағы біліктілік санаты және ғылыми дәрежесі туралы құжаттың көшірмесі (болған жағдайда);

8) "Денсаулық сақтау ұйымдарының алғашқы медициналық құжаттама нысандарын бекіту туралы" Қазақстан Республикасы Денсаулық сақтау министрінің міндетін атқарушының 2010 жылғы 23 қарашадағы № 907 [бұйрығымен](http://adilet.zan.kz/kaz/docs/V1000006697#z1) (Нормативтік құқықтық актілерді мемлекеттік тіркеу тізілімінде № 6697 болып тіркелген) бекітілген нысан бойынша денсаулық жағдайы туралы анықтама;

 9) соттылығының жоқ екендігі туралы анықтама;

 10) сыбайлас жемқорлық сипатында қылмыс жасағаны туралы мәліметтің болуы не болмауы туралы анықтама;

 11) тестілеуден өткені туралы құжат (болған жағдайда);

 12) біліктілікті арттыру, қайта даярлау курстарынан өткені туралы құжат (болған жағдайда);

    3, 4, 5, 6, 7 тармақшаларда көрсетілген құжаттарды жұмыс орнынан кадр қызметі немесе білім беру ұйымының жауапты қызметкері мөрмен растайды.

Әңгімелесуге жіберілген кандидаттар, әңгімелесуді Қарағанды облысы білім басқармасының Қарағанды қаласы білім бөлімінің «№ 13 ҚББМО» коммуналдық мемлекеттік мекемесінде өтеді.

**Конкурсты өткізу мекен жайы:** 100029, Қарағанды қаласы, Қарағанды қаласы, Октябр ауданы, Бабушкин көшесі, 108, Қарағанды облысы білім басқармасының Қарағанды қаласы білім бөлімінің «№ 13 ҚББМО» КММ –де өткізіледі, байланыс телефоны: 8(7212) 37-91-00, электронды мекенжайы: Sch13@kargoo.kz

**құжаттарды қабылдау бес жұмыс күні ішінде жүргізіледі.** мемлекеттік көрсетілетін қызмет бойынша құжаттарды қабылдау сағат 13.00-ден 14.00-ге дейінгі түскі үзіліспен сағат 09.00-ден 17.00-ға дейін Қарағанды облысы білім басқармасының Қарағанды қаласы білім бөлімінің **«№ 13 ҚББМО»** КММ –де жүзеге асырылады.

**Құжаттарды қабылдау басталған күн, уақыты: 21.08. 2021ж., сағ. 09.00 - 17.00.**

**Құжаттарды қабылдау аяқталған күн, уақыты: 25.08. 2021ж., сағ. 09.00 - 17.00.**

**Қарағанды облысы білім басқармасының Қарағанды қаласы білім бөлімінің «№ 13 ҚББМО» коммуналдық мемлекеттік мекемесі.**